JUMAL KÕNELEB
Tere! Rõõm jälle kohtuda.
Mul on käes pisike sõjamees.
Selle valmistas meie vanim poeg omal ajal metallitöö tunnis.
Suurepärane töö.
See pole siin küll selleks, et näidata, kui osav ta on,
vaid sellepärast, et me räägime nüüd sõjavarustusest.
Piibel ütleb, et oleme sõjas ja vajame seetõttu sõjavarustust.
Paulus kirjutab, et meil tuleks panna selga kogu sõjavarustus.
Me ei tohiks unustada ühtegi selle osa.
See sõjavarustus on vaimulik, sest me oleme vaimulikus sõjas.
Eelmises saates alustasime seeriat,
mis käsitlebki seda, mis sõda see on
ja milleks me seda sõjavarustust vajame.
Ühtlasi vaatame ükshaaval läbi, milles mingi osa täpselt seisneb.
See aitab, kui neid asju mõista.
Aamen.
Efeslastele 6:13:
"Seepärast võtke kätte kõik Jumala sõjavarustus,
et te suudaksite vastu panna kurjal päeval."
Kas on tulemas kurjad päevad? Loodetavasti mitte sinu jaoks.
No tegelikult neid ikka tuleb. Meile kõikidele.
Katsumuserohkeid päevi tuleb ikka.
Nii kaua, kui elame siin maa peal, jätkub ka väljakutseid.
"...et te suudaksite vastu panna kurjal päeval
ja jääda püsima, kui te olete kõik teinud."
Asja mõte on seega see, et me jaksaks ja suudaks püsti jääda.
- See on oluline tähelepanek.
Küsimus pole sõjapidamises, kus me oleme vähemuses,
vaid me oleme võitja poolel.
Kui mõistame, kuidas sõdida ja teha seda õigesti,
siis jääme ka kurjal päeval püsima.
Alustasime selle teemaga eelmisel korral
ja rääkisime,
et selle sõjavarustuse selga panemine on uue identiteediga rõivastumine.
- Selle mõistmine samuti.
Midagi juhtus, kui ma sain usklikuks
ja võtsin Jeesuse oma ellu vastu.
Ta tõepoolest tuli mu ellu.
See, et Ta on tõesti tulnud mu ellu, avaldab ka positiivset mõju.
Mida rohkem ma õpin tundma, mida kõike see mu ellu kaasa toob,
seda suurem on rõõm, vabadus ja mu vägi.
Ma leian õigupoolest selle, mis on juba minu sees.
Selles ongi küsimus.
Jeesus elab nüüd mu sees ja ma olen uus loodu.
Vana on kadunud ja uus on asemele tulnud.
Samas pole mu mõtted seda veel siiski omaks võtnud.
Sellepärast Paulus ütlebki: "Riietuge sellesse!"
Paulus ütleb ka, et seda sõda ei peeta liha ja vere vastu.
Seda sõda peetakse vaimsete jõududega
ja see sõjapidamine käib mõttemaailmas.
Ka sinul võib olla kinnisideid.
Meil kõigil on negatiivseid mõtteid, mis rõhuvad meid maha.
Võitlus käib just selles valdkonnas.
Hingevaenlane on tulnud varastama, tapma ja hävitama
meie mõtete kaudu eelkõige.
Nii võib öelda,
et see on oma mõtete muutmine ühesuguseks Jumala mõtetega.
Jumalal on omad mõtted, mis on kõrgemad minu omadest.
Need on paremad, kui minu mõtted.
Minu mõtete muutmine sarnaseks Jumala mõtetega
on tõsine töö.
See on lausa võitlus,
sest aastate jooksul on mul kujunenud välja teatud mõttemallid,
mis on madalamad, kui Jumala mõtted minu kohta.
Mul on nii keeruline uskuda, mida Piiblis öeldakse.
See ongi see võitlus ja sõdimine,
kui mu mõtted muutuvad tasapisi sarnasemaks Tema mõtetega.
Kui minu mõtted ja tunded
hakkavad harmoneeruma Issanda omadega,
kasvõi natukene rohkem kui varem,
siis see tõstab mu elukvaliteeti.
Rääkisime, et see võitlus käib mõtete tasandil
ja see sai alguse juba paradiisis.
Kui saatan tahtis ahvatleda inimest pattu tegema ja langema,
siis ta ei rünnanud neid mõõk käes.
Ta ei hakanud füüsiliselt sõdima.
Ta ei kutsunud kohale sõjaväge ega oma langenud inglitest kaaslasi.
Ta lihtsalt rääkis kavalasti ja ütles täpselt sobivaid sõnu.
Ta söötis neile ette mõtteid.
Loeme 1. Moosese 3:1, kuidas see sõda alguse sai:
"Aga madu oli kavalam kõigist loomadest väljal,
kelle Issand Jumal oli teinud,
ja ta ütles naisele: Kas Jumal on tõesti öelnud?"
"Kas Jumal on tõesti öelnud?
Kas Ta ikka mõtleb, mida ütles?
Ta ei saanud kohe kindlasti niimoodi mõelda.
Vaata ise, milline su elu on.
Kõik on varemgi kehvasti läinud.
Ei taha Ta sind midagi aidata!"
"Sina, Joy, oled ju hädavares.
Sa ju tead, milline sa oled.
Miks peaks Jumal tahtma sind aidata?
Sa ei saa sellega kindlasti hakkama!
See läheb samamoodi rappa nagu asjad varemgi on läinud.
Keegi isegi ei armasta sind. Sa ei olegi ju armastust väärt."
Ja kusagil mu vanades mõtetes on äratundmine, et see vastab tõele.
"Ma tõesti pole armastust väärt ja ma tõesti pole varem toime tulnud.
Kuidas ma suudakski midagi teha?
Asjad on korduvalt ebaõnnestunud."
Need sõnad haakuvad mingil moel mu varasemate kogemustega
ja kiusatus neid uskuma jääda on väga suur.
Aga siis ma loen Piiblist, et Jumal on armastus.
Ta on alati koos minuga.
Ta on mind Jeesuse verega puhtaks pesnud.
Ma olen uus loodu.
Jeesus seisab justkui vee peal ja ütleb mulle: "Tule!"
Ta ütleb: "Sa suudad seda, Joy! Sa oled minu tütar.
Ma olen koos sinuga ja sa suudad kõik minus."
Kaks erinevat häält.
Hingevanlase sõjataktika on igavesti sama.
Ta söödab meile ette valesid
ja paneb meid kahtlema Jumalas ning Tema headuses.
"Kas Jumal on tõesti öelnud?"
Loeme edasi 1. Moosese raamatust.
Hingevaenlane jätkab: Kas Jumal on tõesti öelnud,
et te ei tohi süüa mitte ühestki rohuaia puust?”
"Kas Jumal tõesti ütles nii?"
Hingevaenlane tahab väänata neid sõnu.
Sest mida Jumal tegelikult ütles?
Leiame selle 1. Moosese 2:16.
Issand ei olnud keelanud süüa kõikidest rohuaia puudest.
Tema sõnum ei olnud negatiivne ja kõike keelava tooniga.
Jumal oli öelnud: Kõigist aia puudest sa võid küll süüa,"
Jumal oli lubanud vabalt süüa kõigi puude vilju peale selle ühe.
Hingevaenlane aga pööras selle ümber keeluks
süüa kõigist puudest.
Seda sama teeb ta ka sinu ja minuga.
Ta püüab sõnumit väänata
ja saada sind ja mind uskuma, et Jumal ei olegi hea;
et Jumala tahe ei olegi hea ja äkki Ta varjab meie eest midagi.
Äkki Ta tahab meie eest midagi peita
ja takistada meid elamast vaba ja hea elu.
Samas kui saatan tahaks, et me elaksime just vaba ja head elu.
Sedasi see lugu ka jätkus.
Vaatame, mida naine talle siis vastas.
Ja naine vastas maole: Me sööme küll rohuaia puude vilja,
aga selle puu viljast, mis on keset aeda, on Jumal öelnud:
Te ei tohi sellest süüa ega selle külge puutuda,
et te ei sureks!”
Siin on oluline mõista, et Eeva polnud olnud tähelepanelik.
Jumal polnud öelnud, et seda ei tohi isegi puudutada.
Hingevaenlane pääses Eeva mõttemaailma
ja pani Eeva kahtlema Jumala headuses.
Eeva ei olnud kuulanud tähelepanelikult
ega mõistnud Jumala headust
ja see oli põhjus, miks hingevaenlane pääses tegutsema.
Jumalal aga olid head kavatsused
ja Ta tahtis kaitsta neid selle ühe puu eest.
Kõik muu oli lubatud, ainult selle ühe puu vili oli surmav.
Selle osas pidi olema ettevaatlik ja seda ei oleks pidanud sööma.
See võitlus algab juba hommikul.
Kohe hommikust alates,
kui lammutavad, lõhkuvad ja rõhuvad mõtted
hakkavad pähe tulema.
"Sa oled vilets, halb, inetu, sa ei meeldi kellelegi, oled luuser.
Sellest ei tule midagi välja."
Need mõtted lihtsalt voogavad.
Samal ajal elab Issand minus ja mu sisemuses kõlab ülistuslaul.
Püha Vaim ülistab Jeesust.
Nii algab sõda juba hommikul peale.
Kumma ma valin, kumma ma võtan.
Kas ma kuulan seda ülistuslaulu, mis kõlab mu südames?
Kas ma tuletan meelde sõnu, mida Issand on öelnud?
Ma teen hommikul ärgates sedasi,
kui igasugu negatiivsed mõtted pähe tulevad,
siis ma panen pärast ärkamist silmad kinni...
Ma ei tea, kuidas on sinuga,
aga minus olev Püha Vaim ülistab ja laulab ülistuslaule.
Ta on alati heas tujus.
Siis ma tõusen ja sunnin end samuti Issandat ülistama.
Asendan ülistamisega need negatiivsed mõtted.
Ülistan, et Jeesus on Päästja ja tervendaja.
Ülistan ja laulan halleluuja, et Tema on mind tervendanud.
Rõõm voolab minus. - Rõõmujõgi voolab südames.
Eluveed voolavad taevast.
10 minutit hommikust ülistamist ja mõtteplaat muutub teistsuguseks.
Aga see ongi see sõjapidamine.
Hingevaenlane on algusest peale ja tänapäevalgi üritanud kahte asja.
Esmalt püüab ta laimata Jumalat, et me ei loodaks Tema peale.
Teiseks aga püüab ta meid süüdistada.
Ta on vendade süüdistaja.
Ilmutusraamatus 12:10 öeldakse:
"Ja ma kuulsin suurt häält taevast hüüdvat:
Nüüd on käes pääste ja vägi
ning meie Jumala kuningriik ning tema Kristuse meelevald,
sest välja on heidetud meie vendade süüdistaja,
kes süüdistab neid Jumala ees päeval ja ööl."
Kui suudad oma mõttemaailma uuesti üles ehitada,
nii et sa oled veendunud, et Jumal on hea,
ning suudad välja pääseda süü ja süüdistamise nõiaringist...
Kui need kaks asja saavad parandatud -
me teame, et Jumal on hea
ega võta enam vastu süüdistavaid mõtteid,
siis tähtsaim osa on juba võidetud.
Me ei sõdi füüsilise vaenlase vastu, vaid lammutavate mõttemallide vastu.
Sõdime oma elu õõnestavate mõtteviiside vastu.
Sest Jumala mõtted on tuleviku ja lootuse mõtted.
Issanda mõtted tõstavad meid üles ja viivad meid edasi.
Issanda mõtted on meie aitamiseks ja meile tarkuse andmiseks;
et anda meile nõu, kaitsta meid
ja viia meid mööda teed, millel meil läheb hästi.
Ta tahab, et me teaksime, millised "puud" on ohtlikud.
Nagu Joy ütles, siis see võitlus käib mõtete tasandil.
Mõtted algavad aga sõnadest.
Püüan seda nüüd joonisel kujutada.
Sõnad mõjutavad mõtteid.
Enese negatiivse sõnaga nimetamine
stiilis "Hädavares oled!"
paneb mind mõtlema, et ma olengi vilets hädavares.
Või positiivne sõnum: "Oled armastusväärne ja imeline!"
paneb mõtlema, et olen imeline.
- Mõtted jäävad pähe keerlema.
Mõtted tekitavad omakorda tundeid.
Mõtted ei ole lihtsalt mõtted.
Kui oled kunagi näinud masendunud inimest,
siis seda on näha kogu tema kehahoiakust.
See tunne paistab välja.
Positiivsed mõtted põhjustavad aga positiivseid tundeid.
Sõnad loovad mõtteid, mõtted tundeid ja tunded omakorda tegusid.
Kui mõtlen, et olen vilets ja tunnen end hädavaresena,
siis surve all olles või punnitades midagi teha,
ma kukungi läbi.
Mitte selle pärast, et ma ei osanud,
vaid selle pärast,
et see negatiivne mõte või tunne ajas mind närvi
ja seetõttu ma ebaõnnestusingi.
- Või tõmbusin eemale.
Kui ma aga mõtlen, et olen tore ja super hea,
siis ma olen julge ja enesekindel ning ma saan ka asjadega hakkama.
Teod sünnitavad kogemusi, mis kinnitavad seda algset mõtet.
Mul võivad olla positiivsed kogemused,
aga nende juured on kusagil mõtlemises kinni.
Mul võivad olla ka negatiivsed kogemused,
kuid need kinnitavad ka minu mõtteid.
Kogemustest võivad edasi kujuneda harjumused
või lausa mõttemustrid.
Kui mõtlen, et olen hädavares ja kukun kogu aeg läbi,
siis sellest saab harjumus ja ma ei julge enam isegi proovida.
Tõmbun alati kõrvale, kui on mingi keerulisem olukord.
Mul on katsumuste korral kombeks peitu pugeda.
See kõik kokku
moodustab meie iseloomujooned või isikuomadused.
Kogemused kujundavad mu harjumusi ja isikuomadusi,
nii et hakkangi uskuma, et olen vilets hädavares.
Et olengi eraklik ja eemalehoidev isik.
See mõtteviis tugevdab jällegi neid algseid sõnu
ning korraga olemegi sellises nõiaringis.
Joonistasin selle meelega ratta kujuliseks,
et näeksime, millest kõik alguse sai.
Paljud mõtlevad, et kui tunne oleks parem,
oleks ka parem olla.
Aga kui tunnete taga on negatiivsed mõtted,
siis heast tundest pole abi, sest tunne tuleb ja läheb.
Ja kui mul on ka üks hea kogemus, siis ka see ei pruugi aidata,
kui selle taga on ikkagi negatiivsed mõtted.
Need püsivad seal edasi.
Ja kui ma saaksingi ühest halvast harjumusest lahti,
siis alles jäänud mõtted võivad põhjustada uusi harjumusi.
See ei ole siiski masendav sõnum.
Sest kuigi ma ei pruugi saada kiiresti muuta kogemusi,
iseloomuomadusi või ka tundeid,
siis ma võin ja me kõik võime muuta oma mõtteid.
Kuidas neid mõtteid aga muuta?
Millise juhise Piibel selleks annab?
Johannese evangeelium algab sõnadega:
"Alguses oli Sõna."
"Alguses oli Sõna
ja Sõna oli Jumala juures ja Sõna oli Jumal.
Kõik on tekkinud tema läbi ja ilma temata ei ole tekkinud midagi.
Mis on tekkinud tema kaudu, oli elu, ja elu oli inimeste valgus."
Alguses oli Sõna.
Jumal ütles ja see sündis.
Sellepärast on Sõna nii oluline.
Vaimses sõjas on see tõeline relv.
Ma võtan siit uusi sõnu.
Võtan, võtan, loen ja loen.
Ma loen neid häid sõnu ja neid häid uudiseid.
Need hakkavad minema sisse, kui neid endale räägin.
Räägin neid teadlikult, isegi kui mu mõtted on negatiivsed.
Ma räägin neid teadlikult.
Ütlen, et Jeesus on minuga ja armastab mind
ja ma pole enam üksinda.
Et Ta on elu ja üliküllus ja Tema haavade kaudu olen terve.
Et Ta täidab kõik mu vajadused oma armu rikkust mööda.
Ma loen neid sõnu ja see hakkab mind muutma.
- Aamen.
Ehk siis see sõda on võidetav. Aamen.
Palvetame koos sinuga
Enne, kui hakkame palvetama, tahaksin öelda,
et igaüks meist võib muuta oma elu paremaks.
See ei alga sellest, et koged toredat olemist näiteks lõbustuspargis
või muidu häid tundeid.
Me võime muuta oma mõtteid.
Kui meie mõtted muutuvad negatiivsetest positiivseteks,
siis muutub kogu meie elu - meie tunded, teod ja kogemused
ja tasapisi kogu meie isiksus.
Tea, et me võime selles osas midagi muuta.
Sellepärast palvetamegi nüüd julgelt.
Aitäh, taevane Isa,
et paljastad meis kõikides need negatiivsed mõtted,
mis varastavad, tapavad ja hävitavad.
Need mõtted, mis masendavad, kisuvad alla ja lammutavad.
Sa paljastad iga negatiivse mõtte, et võiksime need vangistada.
Võime võtta kinni vaenlase nooled ja kustutada need ära.
Aitäh, Isa, et iga vale paljastub ja me võime võtta need vangi
ning asendada need tõega.
Tõega, mis vabastab.
Aitäh, Jeesus, et Sa oled tõesti elav.
Sa oled päriselt koos meiega.
Sa oled valgus ja Sinus pole pimedust.
Sa oled valguste Isa.
Issand, Sa oled võitja.
Sa elad minu sees.
Issand, Sa oled täis armastust.
Su armastuse jõgi voolab mu ellu.
Sa puudutad iga valdkonda, milles vajan Su abi.
Aitäh, Issand, et olen läinud surmast ellu
ja võin kogu olemusega astuda valguse teerajale.
Elu teele, Sinu teele Issand.
Teele, millel on valgus.
Teele, kus on elu.
Issand, ma võin täita ennast Sinu imeliste sõnadega.
Ma võin olla nagu kott, mis on täis Sinu sõnu.
Su elu sõnu.
Täis sõnu, mis toovad esile Sinu elu.
Issand, ma valin Sinu sõnad.
Ma valin Sinu mõtted.
Ma valin Sinu head mõtted minu kohta.
Valin need teadlikult kogu oma vana elu asemele.
Ma valin, Issand, elu, mis on täis Su imelist päästvat valgust.
Aitäh, et võime kuulutada neid sõnu, mis meil siin stuudio seinalgi on:
"Jumal on armastus."
Teisele tahvlile on kirjutatud:
"Tema annab andeks kõik su ülekohtu,
tema parandab kõik su tõved."
Aitäh, Issand, et Sina oled armastus.
Sinus ei ole mingit pimedust.
Me võime rääkida seda tõde enesele.
Sa annad kõik meie patud andeks ja tervendad meid kõigist haigustest.
Sinu haavade läbi oleme me juba tervenenud.
Aitäh, Isa, et Sinus ei ole mingit pimedust.
Sa oled alati koos meiega, ega jäta meid kunagi maha.
Aamen.
Aitäh kõigile järjekordse tagasiside eest!
On tore olla teiega ühenduses.
Meile võib saata tagasisidet aadressi kaudu, mille leiate kodulehel:
Meile võib saata ka elektronkirju.
Kui me ei jõua alati kirjadele vastata,
tahan ikkagi kinnitada, et me loeme need kõik läbi
ja palvetame alati kõigi eestpalveteemade pärast.
Samas üritame ka alati vastata.
Kodulehe kaudu saab infot ka meie toreda lasteaia ja kooli kohta.
Kui teil on kooliealisi lapsi, siis põhikooli osas on veel vabu kohti.
Mõni koht on ka algklassides, aga lasteaia kohad on kõik täis.
Siiski võib end juba järjekorda panna ja alati tulla ka vabatahtlikuks.
Nii et, kui sul on võimalik tulla appi,
siis tule ja veedame koos lastega aega.
Kodulehe kaudu saab tellida ka neid raamatuid,
mis aitavad sind just selles osas,
millest oleme rääkinud sõjapidamise kohta.
Sest kui tead tõde Jumala ja iseenda kohta,
siis see teebki sind vabaks.
Ole õnnistatud Jeesuse nimel!
Kas teadsid, et nüüd on meie, kristlaste, aeg?
Sest ajastul, kus nii paljud kardavad, on meil lootust.
Nii on meie aeg särada seda lootust maailmale,
sest seda lootust vajatakse väga.
Selle pärast ongi TV7 olemas, et kuulutada lootust ja igavest elu
igal päeval kõigi meediakanalite kaudu -
nii televisiooni kui interneti kaudu.
Seetõttu löö kaasa,
helistades 900 1770 (kõne hind 10 eurot).
Võid kasutada ka kontonumbreid, mida näed peatselt ekraanil.
Kõik vajaliku info toetamiseks leiad ka kodulehelt: www.tv7.ee
Tule osalema, sest praegu vajatakse seda lootuse sõnumit
varasemast enam.
Aamen.
Tõlge: Meeli ja Marko Martin
Annetustelefon: 900 1770 (hind 10) Swedbank EE052200221048388411 SEB pank EE441010220109461019 LHV pank EE747700771004169153 Maksesaaja: Taevas TV7